OpenLLM-France/wikimedia huggingface dataset:
# Capoeta barroisi

Capoeta barroisi és una espècie de peix cipriniforme de la família dels ciprínids que es troba a les conques dels rius Tigris i Eufrates.

## Referències

* ↑ FishBase (anglès)

## Bibliografia

* Coad, B.W., 1996. Zoogeography of the fishes of the Tigris-Euphrates basin. Zoology in the Middle East 13:51-70.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# MCO

MCO té els següents significats:
* Mars Climate Orbiter, sonda espacial de la NASA a Mart
* Modern Chess Openings, llibre de referència sobre obertures d'escacs
* MCO, codi a la Borsa de Nova York de Moody's Corporation, agència d'avaluació de crèdit, dels Estats Units
* MCO codi IATA de l'Aeroport Internacional d'Orlando a Florida (Estats Units)
* mco, codi ISO 639-3 del mixe de Coatlán, llengua parlada a Oaxaca (Mèxic), vegeu Mixe de l'Istme
# MCR

MCR té els següents significats:
* Moviment Cinquena República, partit polític de Veneçuela
* Movimiento Corriente Roja, partit polític d'Espanya
* My Chemical Romance, grup musical dels Estats Units
* Modena City Ramblers, grup musical d'Itàlia
* Comitè de Restauració Menominee (del seu nom en anglès Menominee Restoration Committee), comitè de la tribu menominee per lluitar contra la política de terminació índia dels Estats Units
* Media Capital Rádios, grup de mitjans de comunicació de Portugal, integrat a PRISA
* Resolució multivariant de corbes (del seu nom en anglès Multivariate Curve Resolution), mètode de descomposició d'espectres, en quimiometria
* Miocardiopatia restrictiva, miocardiopatia que provoca rigidesa del múscul cardíac
* Metil-coenzim M reductasa, enzim que catalitza la formació del metà en els éssers vius
# Louisa Aldrich-Blake

Louisa Aldrich-Blake (Chingford, 15 d'agost de 1865 - Londres, 28 de desembre de 1925) fou una de les primeres dones angleses a entrar en el món de la medicina; també una de les primeres a fer visible el seu lesbianisme.
Nasqué a Chingford, Essex, filla d'un rector, i es traslladà amb la família a Welsh Bicknor. El 1893, es llicencià en l'Escola de Medicina per a Dones del Reial Hospital Free. Després passà a la Universitat de Londres per a accedir als graus de Medicina i Cirurgia, i fou la primera anglesa que obtingué un màster de Cirurgia.

## Carrera

En el Royal Free Hospital, fou la primera secretària quirúrgica i també hi actuà com a anestesista. Durant la Primera Guerra Mundial, bona part de l'equip quirúrgic masculí es desplegà en el servei exterior i és per això que la Dra. Aldrich-Blake arribà a ser cirurgiana consultora de l'hospital. Va ser la primera a realitzar operacions de càncer de coll de l'úter i de recte.

## Acadèmia

Aldrich-Blake es dedicà a la formació d'estudiants de l'Escola de Medicina per a Dones del Reial Hospital Free. El 1914, fou degana de la facultat.
El 1924, la feren dama comanadora de l'Orde de l'Imperi Britànic.
Llegat
La Col·lecció Louisa Brandreth Aldrich-Blake es troba en el Centre d'Arxius Royal Free Hospital. I hi ha una estàtua en honor seu a Tavistock Square, Londres.
* ↑ emily Hamer. 1996. Britannia's glory: a history of twentieth-century lesbians. Women on women. Editor Cassell, 227 pp. ISBN 0304329649
* ↑ London Gazette Issue 33007, publicat el 30 de desembre 1924.
Enllaços externs
* Genesis Women's History arxive index entry for Royal Free Hospital Collection. Arxivat 2012-02-05 a Wayback Machine.
* Wellcome Library hòldings of arxive material. Arxivat 2006-09-26 a Wayback Machine.
* Oxford Dictionary of National Biography Index.
# Louisa Hanoune

Louisa Hanoune (àrab: لويزة حنون, Luwīza Ḥanūn) (Chekfa, Algèria, 7 d'abril de 1954) és la cap del Partit dels Treballadors d'Algèria (PT). El 2004, va esdevenir la primera dona a concórrer a les eleccions presidencials algerianes.
Hanoune va ser empresonada pel govern uns quants cops abans de la legalització dels partits polítics el 1988. Va ser engarjolada després que s'unís a l'Organització de Treballadors Socials Trotskistes, un partit il·legal, el 1981, i un altre cop després dels disturbis de l'octubre del 1988, que van comportar la fi de la llei de partit únic del Front d'Alliberament Nacional (FLN).
Durant la sagnant guerra civil algeriana dels 90, Hanoune va ser una de les poques veus opositores al parlament i, tot i els valors seculars del seu partit, una forta opositora a la política "erradicadora" del govern contra els islamistes. Al gener del 1995 va signar la Plataforma de Sant Egidi junt amb representants d'altres partits de l'oposició —amb la notable inclusió del Front de Salvació Islàmica, el partit radical islamista— la dissolució per decret militar del qual va portar a l'esclat de la guerra civil.
Participà en les eleccions presidencials d'Algèria el 9 de abril de 2009, quedant en segon lloc. Louisa Hanoune presentà un projecte d'abolició de la pena de mort que està essent tractat al Parlament d'Algèria junt amb el seu company Ahmed Ouyahia des de l'estiu de 2008.

## Referències

* 1 2 3 4 «Louisa Hanoune: la vie en rouge» (en francès). Jeune Afrique, 10-02-2009. [Consulta: 11 febrer 2024].
* ↑ «LOUISA HANOUNE: Une pasionaria à l’algérienne». L'Expression, 27-05-2002.

## Enllaços externs

* BBC news
# Josep Maria Bofill

Josep Maria Bofill és el nom dels següents personatges:
* Josep Maria Bofill i Draper (Reus, 1934) dirigent esportiu català
* Josep Maria Bofill i Pichot (Barcelona, 1860 - Sant Julià de Vilatorta, 1938) metge i entomòleg català
# Josep Maria Rañé i Blasco

Josep Maria Rañé i Blasco (Barcelona, 1954) és un sindicalista i polític català, nomenat Conseller de Treball i Indústria de la Generalitat de Catalunya entre 2003 i 2006, i president del Consell de Treball, Econòmic i Social de Catalunya entre 2008 i 2014.

## Biografia

Va néixer el 15 de juny de 1954 a la ciutat de Barcelona. Va cursar estudis d'enginyeria industrial superior. És membre de la Fundació Josep Comaposada i de la Fundació Utopia, centre Joan N. García-Nieto d'estudis socials del Baix Llobregat.
Afiliat a la Unió General de Treballadors (UGT) de Catalunya des del 1976, n'ha estat secretari general (1978-1979) de la Unió Local de Sant Feliu de Llobregat, secretari de política sindical (1979-1981), secretari general (1981-1990) de la Unió Comarcal del Baix Llobregat, secretari de política institucional del Secretariat Nacional de la UGT de Catalunya (1990-1997) i Defensor dels afiliats i afiliades de la UGT (1997-2001).

## Activitat política

Militant del Partit dels Socialistes de Catalunya (PSC) des del 1984. Membre de l'Executiva del Baix Llobregat, n'ha estat responsable, de la secretaria de Política Social de l'Executiva Nacional.
Regidor de Joventut i Treball de l'Ajuntament de Sant Just Desvern (1983-1984), posteriorment fou regidor de l'Ajuntament de Sant Feliu de Llobregat des del 1999-2003 i des del 2007-2008, del qual en fou segon tinent d'alcalde i portaveu del Grup Municipal Socialista i regidor delegat d'Hisenda, Serveis Generals i Segurat Ciutadana.
Fou membre de la Comissió Executiva del Consell de Treball, del Consell General de l'Institut Català de la Salut, del Consell Català de la Salut i del Consell de Direcció del Servei Català de la Salut, del Plenari de l'Institut d'Estudis Laborals de la Universitat de Barcelona, del Consell Econòmic i Social de l'Ajuntament de Barcelona i del Consell General de l'Institut Nacional de la Seguretat Social (INSS).
Diputat de la III, la IV, la V, la VI i la VII legislatures (1988- 2003 i 2007-2008) i portaveu socialista dels temes de Treball i Indústria, membre de les comissions parlamentàries de d'Indústria, Energia, Comerç i Turisme, Política Social, Sindicatura de Comptes i Comissió Permanent de Legislatura sobre el Procés d'Equiparació Dona-Home.
El 20 de desembre de 2003 va ser nomenat Conseller de Treball i Indústria en el govern de la Generalitat presidit per Pasqual Maragall. El 20 d'abril de 2006, arran de la remodelació de govern impulsada pel president Maragall va ser destituït del càrrec i substituït per Jordi Valls i Riera fins al final de la legislatura.
El 5 de juny de 2008 va ser nomenat president del Consell de Treball, Econòmic i Social de Catalunya, càrrec que va ocupar fins al 29 de maig de 2014.

## Referències

* ↑ «Josep Maria Rañé i Blasco». Gran Enciclopèdia Catalana. Barcelona: Grup Enciclopèdia Catalana.
* ↑ Diputats del Parlament de Catalunya en la III Legislatura p. 153
* ↑ Biografia Arxivat 2016-03-03 a Wayback Machine. al Web de Nueva Economía Forum
* ↑ Diputats del Parlament de Catalunya en la VIII Legislatura p. 134
# John Drew Sr.

John Drew, (el nom real del qual era Jonathan Henry Drewland) (Dublín (Irlanda), 3 de setembre, 1827 - Filadèlfia (Pennsylvania), 21 de maig, 1862), va ser un actor de teatre i empresari teatral irlandès, naturalitzat nord-americà.
Membre destacat de la família Drew, tenia estrets vincles familiars amb les famílies Lupino/Lane i Barrymore.

## Biografia

Nascut a Irlanda, Jonathan Henry Drewland era fill de Thomas L. Drew (c. 1806-1859) i Louise Kanten (1801-1869), el cinquè de sis fills. La família vivia a Templeogue, un poble pobre del comtat de Dublín. El 1832, els Drewland van emigrar als Estats Units i van viure a Boston, la ciutat on va créixer en John.

## Carrera

Young Drew va trobar feina amb la companyia de Joseph J. Johlen, un empresari teatral. Va aparèixer en diverses obres de Johlen, com Uncle Mutch, The Barber Man, Canterbury of Livingston i The Progrist.
Drew va fer la seva primera aparició als escenaris de Nova York l'any 1846. Va tenir un gran èxit amb les seves obres de teatre irlandeses i comèdies lleugeres que va fer una gira pels Estats Units. A més d'actuar, John Drew es va convertir en empresari, fent-se càrrec de l'"Arch Street Theatre".
John Drew es va casar amb Louisa Lane el 1848: ell estava en el seu primer matrimoni, ella en el tercer. La parella va tenir tres fills: Louisa (1852-1888), John Jr. (1853-1927) i Georgiana (1856-1893). Georgiana es va casar amb Maurice Barrymore el 1876, fundant així la dinastia Barrymore, el que es convertiria en la Família Reial de Hollywood. En conseqüència, John Drew és l'avi de Lionel Lionel, Ethel i John Barrymore.
Drew va morir a la seva casa de Filadèlfia als 34 anys, després de rebre un tret al cap en una festa organitzada per a Georgiana. Va ser enterrat al cementiri de Glenwood a Filadèlfia. Quan el cementiri va tancar, es va traslladar al cementiri de Mount Vernon. Després de la seva mort, la seva dona Louisa es va fer càrrec de la gestió de l'"Arc Street Theatre".
# Josep Maria Monravà i López

Josep Maria Monravà i López (Tarragona, 8 de maig de 1905 – Barcelona, 28 de febrer de 1999) va ser l'arquitecte responsable de l'urbanisme a l'Ajuntament de Tarragona des de 1939 fins a 1963.

## Biografia

Es va doctorar en Arquitectura a la Universitat de Barcelona l'any 1929. Monravà fou membre del GATCPAC (Grup d'Arquitectes i Tècnics Catalans pel Progrés de l'Arquitectura Contemporània). Més endavant fou l'autor del Pla general d'Urbanisme de la ciutat de Tarragona (1960), juntament amb J.M. Muñoz. Va publicar el llibre Tarragona renaciente (Editorial Imprenta Moderna, Barcelona, 1965) i va fer l'ordenació del territori des del Balcó del Mediterrani i el monument a Roger de Llúria fins al Portal de Sant Antoni i el Parc del Miracle, la Via de l'Imperi i va fer un avantprojecte per al Camp de Mart.
Com a obres personals cap destacar les de l'Antiga Escola del Treball, els habitatges Alegría y Reposo i l'edifici de Sanitat als anys 1944 a 1947. També intervingué en l'Institut Vidal i Barraquer, la Parròquia de Sant Pau, la Casa Malé, les Casas Baratas i la Casa Bloc. Monravà i Josep M. Pujol s'ocuparen de l'obra d'un hotel edificat entre el barri de Marina i el nucli històric on hi va haver el convent de les monges clarisses que fou destruït a la guerra civil. Aquesta obra va alterar notablement l'aspecte visual de la zona.
Els propòsits de modificar el recorregut ferroviari i l'enclavament de l'estació de ferrocarril que la Compañía de Ferrocarriles del Norte tenia a la vora de la platja del Miracle va comptar amb una proposta-estudi de JM Monravà, interessat en la conservació dels monuments històrics, presentat el 1949 per fer-ne el desviament.

## Referències

* ↑ «Necrológicas». La Vanguardia, 01-03-1999, pàg. 30.
* ↑ Diccionario de artistas de Cataluña, Valencia y Baleares, Vol. III, Edicions Catalanes y La Gran Enciclopedia Vasca., 1980.
* ↑ «Josep Maria Monravà i López». Diari de Tarragona, 03-03-1999.
* 1 2 3 4 Tarragona-El camí cap a la modernitat. Elena de Ortueta. Lunwerg Editores, Barcelona-Mèxic 2006. ISBN 8497853245
* ↑ «Josep Maria Monravà». web del COAC. COAC. [Consulta: 19 juny 2015].
* ↑ Pérez, Mercè «El ocaso de un equipamiento franquista». El País, 30-06-2013 [Consulta: 19 juny 2015].
# Joseph Jean Baptiste Neuberg

Joseph Jean Baptiste Neuberg (1840-1926) va ser un matemàtic belga, d'origen luxemburguès.
Neuberg va fer els seus estudis secundaris al Ateneu de Luxemburg (1853-1859) rebent unes qualificacions extraordinàries en totes les branques. El 1859 va ingressar a la universitat de Gant on es va graduar en ciències el 1862. Els anys següents va ser professor de secundària a Nivelle, Arlon i Bruges, fins que el 1878 va ser destinat al Ateneu Reial de Lieja, on també donava classes a l'Escola de Mines. El 1884 va ser nomenat, finalment, professor de la universitat de Lieja on va exercir fins al 1911 en que ser nomenat professor emèrit.
Les recerques de Neuberg va centrar-se fonamentalment en la geometria del triangle. A ell es deuen el teorema de Neuberg i la desigualtat de Neuberg-Pedoe, que va ser desenvolupada pel matemàtic Dan Pedoe el 1941.
Va ser fundador i editor de les revistes Nouvelle Correspondance Mathèmatique (editada entre 1874 i 1880 amb Paul Mansion i Eugène Catalan) i de Mathesis (editada amb Paul Mansion, primer, i amb Adolphe Mineur a partir de 1926); aquesta revista es va deixar de publicar el 1965.

## Referències

* ↑ O'Connor & Robertson, MacTutor History of Mathematics .
* ↑ Honsberger, 1991, p. 110-111.
* ↑ Alsina i Nelsen, 2009, p. 108.
* ↑ Romera-Lebret, 2009, p. 174.

## Bibliografia

* Alsina, Claudi; Nelsen, Roger B. When Less is More: Visualizing Basic Inequalities (en (anglès)). Mathematical Association of America, 2009. ISBN 978-0-88385-342-9.
* Eddy, R.H.; Fritsch, R. «The Conics of Ludwig Kiepert: A Comprehensive Lesson in the Geometry of the Triangle». Mathematics Magazine, Vol. 67, Num. 3, 1994, pàg. 188-205. ISSN: 0025-570X.
* Honsberger, Ross. More Mathematical Morsels (en (anglès)). Mathematical Associaton of America, 1991. ISBN 0-88385-314-0.
* Romera-Lebret, Pauline. «Teaching new geometrical methods with an ancient figure in the nineteenth and twentieth centuries: the new triangle geometry in textbooks in Europe and USA (1888-1952)». A: Fulvia Furinghetti, Kristín Bjarnadóttir, Gert Schubring (eds.). “Dig where you stand”. Proceedings of the conference "On-going research in the History of Mathematics Education" (en (anglès)). University of Iceland, 2009. ISBN 9789979793991.

## Enllaços externs

* O'Connor, John J.; Robertson, Edmund F. «Joseph Jean Baptiste Neuberg» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Pelseneer, J. «Neuberg, Joseph». Complete Dictionary of Scientific Biography, 2008. [Consulta: 5 setembre 2017].
# José Antonio Gómez Casado

José Antonio Gómez Casado (Barcelona, 27 de març de 1980) és un futbolista català, que ocupa la posició de migcampista.
Va començar a destacar al CE L'Hospitalet. El 2002 recala al Reial Múrcia, amb qui és campió de Segona Divisió, encara que només apareix en 11 partits. L'any següent, a la màxima categoria, no disputa cap minut amb els murcians, i acaba la temporada al Cartagena. A partir d'aquest moment, la carrera del barceloní prossegueix per equips més modestos: UE Figueres (04/05), Burgos (05/06), Blanes (06/07), UD Lanzarote (07/08) i UE Atlètica Gramenet (2008).

## Referències

* ↑ «José Antonio Gómez Casado». BBDD Futbol. [Consulta: 2 gener 2016].
# Lully

«Lully» té aquests significats:
* Jean-Baptiste Lully (Florència, 1632 - París, 1687), compositor francès d'origen italià
* Lully (Alta Savoia), municipi francès al departament de l'Alta Savoia
# Makàrovka (Volgograd)

* Per a altres significats, vegeu «Makàrovka».
Makàrovka (en rus: Макаровка) és un poble de l'óblast de Volgograd, a Rússia, segons el cens del 2010 tenia 22 habitants. Pertany al districte de Jírnovsk.

## Referències

* ↑ Почвенная карта России
* ↑ «Минх, Александр Николаевич. Историко-географический словарь Саратовской губернии / Сост. А. Н. Минх. — Саратов, 1898—1902. — 5 т. — Прил. к Трудам Саратовской ученой архивной комиссии. Т. 1 : Южные уезды: Камышинский и Царицынский. Вып. 3 : Лит. Л — Ф / сост. А. Н. Минх; печ. под наблюд. С. А. Щеглова. — 1901. — С 557—1094 с., 17 л. к. C. 935—937». Arxivat de l'original el 2016-11-08. [Consulta: 28 setembre 2016].
# Makàriev

Makàriev (en rus Макарьев) és una ciutat de l'óblast de Kostromà (Rússia). Es troba a la riba dreta del riu Unja, a 184 km al sud-est de Kostromà.

## Història

El segle XV va instal·lar-se un monestir a la vora del riu Unja, on va formar-se l'slobodà Makàrevskaia. El 1778 la localitat rep l'estatus de ciutat amb el nom Makàriev-na-Unjé. El segle xix ja és coneguda per les seves fires comercials. El nom de Makàriev prové de finals d'aquest segle, i deriva de Sant Macari, dia de fira en moltes ciutats russes.
# José Luis Adarraga Elizarán

Jose Luís Adarraga Elizarán (1923 - 1990) fou un atleta basc nascut a Hernani (Guipúscoa).
Fou campió d'Espanya en la prova de 4x400 metros.
Era germà de tres altres atletes destacats: Bernardino, Juan Bautista i Fernando.

## Referències

* Federació Guipuscoana d'Atletisme Arxivat 2016-03-31 a Wayback Machine.
# Lost and Found

«Lost and Found o Lost & Found» té aquests significats:
# Manel Suàrez Salvà

Manel Suàrez Salvà (Calvià, 1959).
És un historiador de Calvià que ha centrat la seva tasca d’investigador a l’estudi de la Segona República a Calvià i a la recuperació dels testimonis de la repressió i l’estudi de les presons franquistes a Mallorca.
Fruit d’aquestes investigacions ha publicat La presó de Can Mir. Un exemple de la repressió feixista durant la Guerra Civil a Mallorca (2011), Suborns i tretes a la presó de Can Mir (1936-1941). Noves aportacions (2014) i La història silenciada. Calvià i es Capdellà, 1936(2016).
Així mateix és autor dels llibres El moviment obrer a Calvià 1923-1936 (2008) i La vaga de les collidores d’oliva de Calvià el 1932 (2018), ambdós publicats a Lleonard Muntaner, Editor, de La Ruta de la Memòria a Calvià, de les ponències «La Federación Obrera Calvianense» i «La Fossa Comuna de Calvià» (Jornades d’Estudis Locals de Calvià), i «Les Tretes de Can Mir», conjuntament amb Tomeu Garí (Jornades d’Estudis Locals de Porreres).
Ha coordinat la investigació i l’estudi per elaborar el Mapa de Fosses comunes de Mallorca per encàrrec del Govern de les Illes Balears l'any 2010.
# Manel Ybargüengoitia Pallares

Manel Ybargüengoitia Pallares (Barcelona, 1954) és un interiorista per l'Escola d'Arts aplicades i Oficis artístics de Barcelona i arquitecte dissenyador d'interiors per la Federació Internacional d'Arquitectes d'Interior. Obté el diploma de Cronoanalista per l'Escola Industrial de Barcelona i és Màster en disseny industrial per la Universitat Politècnica de Girona. És director de l'empresa Elkarta Diseirio S.L.
Ha exercit la docència a les escoles Elisava i Lai de Barcelona i ha impartit nombroses conferències per tot l'estat espanyol. Va ser membre organitzador dels primers premis ECIA d'Arquitectura d'interiors i membre del jurat de l'Escola de Belles Arts de Toulouse pels projectes de final de carrera del 1991.
Els seus treballs han estat publicats en diverses revistes nacionals i internacionals. Entre els seus clients podem destacar Grupo Vichy Catalán, TramVia Metropolità, Grupo B-Lux o Hugo Boss.
Ha rebut diversos premis nacionals i entre els seus dissenys podem citar el llum de taula Pixi (1992) i el joc de taula Dominó (1996).

## Referències

* ↑ «Fitxa al web del Disseny Hub Barcelona». Arxivat de l'original el 2012-11-27. [Consulta: 16 abril 2012].

## Enllaços externs

* Fitxa Arxivat 2012-11-27 a Wayback Machine. a la col·lecció de disseny industrial del Disseny Hub Barcelona
# José Luis Juan Sanz

José Luis Juan Sanz (València, 27 de juny de 1939 - 6 de maig de 2018) fou un polític valencià, diputat al Congrés dels Diputats en la VII legislatura i senador en la VIII legislatura.
Llicenciat en dret, es dedicà a exercir d'advocat fins al 1991, quan fou escollit regidor de l'ajuntament de València pel Partit Popular a les eleccions municipals espanyoles de 1991, càrrec que ocupà fins al 2007. En fou tinent d'alcalde el 1999-2003. Fou elegit diputat per la província de València a les eleccions generals espanyoles de 2000 (en substitució de Carmen Martorell Pallás). Va estar portaveu adjunt de la Comissió de Pressupostos del Congrés dels Diputats (2000-2004).
Fou escollit senador per València les eleccions generals espanyoles de 2004. De 2004 a 2008 ha estat secretari segon de la Comissió Mixta per a les relacions amb el Tribunal de Comptes.

## Referències

* ↑ Fitxa del Congrés dels Diputats
* ↑ Fitxa del Senat
# Luci Atili (prefecte 215 aC)

Luci Atili (en llatí: Lucius Atilius) va ser un militar romà del segle iii aC que formava part de la gens Atília.
Va ser comandant de la guarnició romana a Locres Epizefiris; quan va ser ocupada per Hamílcar (oficial d'Hanníbal Barca) l'any 215 aC, va poder fugir per mar amb les seves forces gràcies a l'ajuda dels locris.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 405.
# Luci Atili (pretor 197 aC)

Luci Atili (en llatí: Lucius Atilius) va ser un magistrat romà del segle ii aC que formava part de la gens Atília.
Va ser pretor l'any 197 aC, i va governar la província de Sardenya.

## Referències

* ↑ Titus Livi, Ab Urbe Condita, XXXII 27, 28.
Atili, Luci 4